El servei educatiu del Memorial Democràtic, amb la voluntat i el compromís de sensibilitzar i formar la ciutadania en general i la comunitat educativa més especialment en la matèria que li és pròpia, d'acord amb la programació de l'entitat, va fixar, entre els objectius de l'any 2015, els següents:
Per portar a terme aquests objectius, es van organitzar activitats educatives per a estudiants de secundària, cursos de formació per a professorat i presentacions dels serveis educatius arreu del territori.
Paral·lelament, des del servei educatiu del Memorial Democràtic, es va impulsar la publicació del volum número 7 de la col·lecció «Eines de memòria», que porta per títol Tractar la memòria a l'aula a través del cinema, i es va culminar la publicació en línia del quadern pedagògic Camins, que consta d'un vídeo en diferents idiomes (català, castellà, anglès, alemany i polonès) i una proposta didàctica per treballar l'Holocaust a l'aula.
Més de 1.000 persones, entre estudiants i professorat, van participar a les activitats organitzades pel Servei Educatiu del Memorial Democràtic.
Seminari 'Holocaust i educació'
En els darrers anys, el Memorial Democràtic ha col·laborat en el seminari «Holocaust i educació» que organitza l'Ajuntament de Barcelona.
La col·laboració s'emmarca en el conveni de col·laboració amb l'Institut Municipal d'Educació de Barcelona (IMEB).
La col·laboració consisteix a participar en la inauguració del seminari i també en l'organització d'una o dues sessions del curs.
Enguany s'ha presentat el quadern pedagògic «El coratge de salvar durant l'Holocaust» i també s'ha participat en l'organització d'un cinefòrum.
Col·laboració amb la Universitat Pompeu Fabra
En el marc del conveni de col·laboració amb la Universitat Pompeu Fabra, el Memorial Democràtic ha participat en una jornada sobre la transmissió de la memòria als joves i ha organitzat una sessió amb un expert sobre l'Holocaust.
Catalans i catalanes durant la II Guerra Mundial.
Amb motiu del 70è aniversari de l'alliberament dels camps nazis i de la fi de la II Guerra Mundial, del 75è aniversari de l'afusellament del president Companys i del centenari del naixement de Neus Català, el Departament de Governació i Relacions Institucionals, el Departament d'Ensenyament, el Memorial Democràtic de la Generalitat de Catalunya i el grup de treball Exili, Deportació i Holocaust van organitzar el curs «Catalans i catalanes durant la II Guerra Mundial», adreçat al professorat de secundària.
El curs va constar de tres sessions a la seu del Departament d'Ensenyament (Via Augusta, 202-226) i una sortida al castell de Montjuïc de Barcelona.
Totes les ponències van tenir una orientació pràctica encaminada a dotar els docents de metodologies i recursos per treballar aquest tema, així com també per oferir propostes per desenvolupar els treballs de recerca.
1a sessió: dimecres 8 d'abril, de 16 a 19 h
2a sessió: dimecres 15 d'abril, de 16 a 19 h
3a sessió: dissabte 18 d'abril, de 10 a 14 h
4a sessió: dimecres 22 d'abril, de 16 a 19 h
Proposta d'activitat didàctica individual o grupal.
Curs «Escenaris de memòria del Penedès i del Garraf.
Contràriament al que es creia fins que s'han estudiat a fons els darrers mesos de la Guerra Civil a Catalunya, les unitats republicanes del Penedès i el Garraf van oferir resistència davant l'exèrcit franquista a les línies defensives L2 i L3.
La caiguda d'Aragó i de la zona de ponent va comportar que l'aviació republicana es replegués als quatre aeròdroms situats al petit espai conegut com «El vesper de la Gloriosa: els Monjos, Santa Oliva, Sabanell i Pacs».
Tots ells van donar suport a les tropes republicanes al front del Segre, i durant la Batalla de l'Ebre i l'ofensiva de Seròs, fins al desenllaç final.
El curs va constar de dues sessions presencials i una sortida als espais de memòria del Penedès i el Garraf.
Totes les ponències van tenir una orientació pràctica encaminada a dotar els docents de metodologies i recursos per treballar aquest tema, així com també oferir-los propostes per plantejar possibles treballs de recerca.
1a sessió: dimecres 7 d'octubre, de 16 a 19 h.
2a sessió: dimecres 14 d'octubre, de 16 a 19 h.
Escenaris de memòria del Penedès i el Garraf
3a sessió: dissabte 24 d'octubre, de 9 a 19 h.
Visita als espais de memòria del Penedès i el Garraf
4a sessió: en línia fins al 12 de desembre.
Proposta d'activitat didàctica individual o grupal
El Grup de treball Exili, Deportació i Holocaust ha estat impulsat pel Departament d'Ensenyament i el Memorial Democràtic de la Generalitat de Catalunya per promoure la transmissió i l'ensenyament a Catalunya de l'exili, la deportació i l'Holocaust, per desenvolupar materials, eines i activitats formatives orientades a la comunitat educativa i establir nexes de connexió entre diferents matèries; per crear vincles entre institucions, i, en general, per treballar per suplir la llacuna que existeix en aquests moments sobre aquests episodis de la història europea a l'aula.
Els seus membres, investigadors de l'àmbit universitari i docents de secundària, tenen el propòsit de formar ciutadans i ciutadanes en la defensa dels valors democràtics, en el respecte pels drets humans i en la preservació de les llibertats individuals i col·lectives.
Aquest 2015 s'ha organitzat l'acte d'homenatge a les víctimes de l'Holocaust i de prevenció de crims contra la humanitat sota el lema «Mantenim viva la memòria» a la comarca de Barcelona i de l'Alt Empordà.
Durant l'any, s'ha presentat el recurs didàctic Camins arreu del territori, a fi de donar a conèixer els diferents camins que van haver de fer diferents persones fugint del nacionalsocialisme.
L'objectiu és explicar que l'expansió d'aquest totalitarisme va afectar a tot Europa i a totes les persones.
També s'ha portat a terme una presentació del grup i de les seves activitats a l'Hospitalet del Llobregat.
El Memorial Democràtic vol promoure la recerca en l'àmbit de la memòria democràtica entre els estudiants de Batxillerat que preparen el seu treball de recerca.
Per aquest motiu, es van publicar les bases i la convocatòria del I Premi de Recerca en Memòria Democràtica 2014-2015.
L'objectiu és impulsar les investigacions que contribueixen al coneixement del període històric 1931-1980, així com les metodologies pròpies dels investigadors socials.
Amb l'estímul d'aquestes recerques, que posen en valor l'ampli concepte de memòria democràtica, es contribueix a la formació de ciutadans crítics, reflexius i participatius.
Es tracta de prendre consciència sobre un passat que porta al present i convida a una experiència de responsabilitat sobre el futur.
En aquesta primera convocatòria, es van presentar 16 treballs de recerca.
El treball guanyador va ser «De la llavor resistent a la conquesta d'espais de llibertat», de Clara Alegre Baraldés, de l'Institut El Sui de Cardedeu.
A fi de donar a conèixer el BAT a l'aula i posar-lo a l'abast de la comunitat educativa, es va dur a terme un projecte pilot a l'Institut del Baix Empordà de Palafrugell.
A partir d'aquest projecte, es va pensar crear un material didàctic que estarà enllestit el 2016 perquè tant el professorat com l'alumnat puguin fer ús del Banc per cercar testimonis o, fins i tot, per crear un audiovisual.